Ronald Koeman

Ronald Koeman (; lahir 21 Mac 1963) merupakan pengurus dan bekas pemain bola sepak profesional Belanda yang kini mengendalikan pasukan kebangsaan Belanda. Dia merupakan adik kepada bekas jurulatih Feyenoord, Erwin Koeman dan anak kepada bekas pemain bola sepak Belanda, Martin Koeman. Koeman boleh beraksi di posisi pertahanan dan posisi tengah. Koeman dikenali dengan hantaran jarak jauhnya, serta ketepatan percubaan terutamanya semasa sepakan percuma. Dia merupakan pemain pertahanan dengan jaringan terbanyak dalam sejarah bola sepak;"The World's most successful Top Division Goal Scorers of all time among defensive players" by the IFFHS. dia juga merupakan pengambil sepakan penalti yang tepat.

Di peringkat antarabangsa, Koeman merupakan salah seorang bintang pasukan kebangsaan Belanda, bersama-sama Marco van Basten, Ruud Gullit, Frank Rijkaard dan Dennis Bergkamp. Dia memenangi Euro 88 dan bermain ketika Piala Dunia FIFA 1990 dan Piala Dunia FIFA 1994.

Selepas memenangi Piala Eropah bersama PSV pada tahun 1988,  Koeman berpindah ke Barcelona dan menjadi sebahagian daripada "pasukan impian" Johan Cruyff, membantu kelab itu memenangi La Liga empat kali berturut-turut di antara tahun 1991 dan 1994. Dia juga memenangi Piala Eropah pada tahun 1992 dimana dia menjaringkan gol kemenangan ke atas Sampdoria.

Karier kelab
Pada tahun 1980, Koeman memulakan karier profesionalnya di Groningen. Selepas bermain untuk Ajax, PSV Eindhoven dan Barcelona, dia menamatkan kariernya di Feyenoord. Sepanjang kariernya, dia memenangi dua trofi Piala Eropah, lima Liga Belanda, tiga Piala Belanda, empat Liga Sepanyol, satu Piala Sepanyol dan juha memenangi UEFA Euro 1988 bersama pasukan kebangsaan Belanda.

Selepas memenangi Treble Eropah bersma PSV pada musim 1987–88, Koeman menyertai FC Barcelona dan menjadi sebahagian daripada "pasukan impian" Johan Cruyff bersama-sama pemain seperti Hristo Stoichkov, Romário, Josep Guardiola dan Michael Laudrup. Dia membantu pasukan itu memenangi La Liga empat kali berturut-turut dari tahun 1991 sehingga 1994. Selepas menjaringkan gol kemenangan menerusi sepakan perucima dalam perlawanan akhir Piala Eropah 1992, dia menjadi pemain pertama untuk menjaringkan gol dalam dua perlawanan akhir pertandingan Eropah yang berbeza secara berturut-turut. Dia menjaringkan gol untuk Barcelona ketika menentang Manchester United dalam perlawanan akhir Piala Pemenang Eropah 1991.

Selain bermain di posisi pertahanan tengah, Koeman merupakan pengambil sepakan percuma dan keupayaan bola mati yang berbisa dimana dia banyak menjaringkan gol untuk pasukannya. Salah satu gol terbaiknya dalam La Liga ialah ketika kemenangan 5–0 ke atas Real Madrid dalam pertembungan El Clásico di Camp Nou. Dia menjaringkan gol menerusi sepakan percuma untuk menjadikan kedudukan 2–0."Strikers' trademark goals: the Thierry Henry control-and-place, the Romario toe-poke and more". The Telegraph. Retrieved 5 December 2013

Nama gelarannya ketika bermain untuk Barcelona adalah Tintin, kerana persamaan fizikalnya dengan watak fiksyen Hergé, dan Floquet de Neu, selepas gorilla albino yang terkenal di Zoo Barcelona."Ronald Koeman: master of all he surveys". World Soccer. 28 July 2012. Retrieved 15 April 2013. Ronald Koeman sekarang ini masih memegang rekod gol penalti terbanyak disempurnakan berturut-turut dengan 25 gol dalam La Liga.

Koeman menjaringkan 193 gol liga dalam 533 perlawanan (di atas Daniel Passarella, yang menjaringkan 182 gol dalam 556 perlawanan) sepanjang kariernya, lebih banyak daripada mana-mana pemain pertahanan dalam sejarah bola sepak.

Karier antarabangsa
Dia mewakili negaranya dalam Piala Dunia FIFA 1990, Piala Dunia FIFA 1994 dan Euro 1992. Dia membuat 78 penampilan untuk Belanda dan menjaringkan 14 gol. Semasa Piala Eropah 1988, selepas perlawanan separuh akhir menentang Jerman di Hamburg, dia, di depan penyokong Jerman, dengan provokatif berpura-pura untuk mengelap bahagian belakangnya dengan baju Olaf Thon, satu tindakan yang Koeman tidak menyesal."Zo vierde Koeman de zege op Duitsland". NRC Handelsblad (in Dutch). 8 May 2008. Retrieved 15 April 2013.

Karier pengurusan

Tahun-tahun awal
Selepas bersara sebagai pemain ketika bersama Feyenoord, Koeman menjadi ahli staf kejurulatihan Guus Hiddink semasa Piala Dunia FIFA 1998 bersama-sama Johan Neeskens dan Frank Rijkaard. Selepas pertandingan itu, Koeman dilantik sebagai pembantu jurulatih Barcelona. Pada tahun 2000, dia diberi tugas pengurus pertamanya sebagai ketua jurulatih Vitesse dimana dia membawa mereka ke Piala UEFA dengan bajet yang agak terhad.

Ajax
Koeman kemudiannya dilantik sebagai pengurus Ajax pada tahun 2001. Nasib Ajax mengalami penurunan yang stabil selepas Koeman bermula dengan cemerlang di Amsterdam Arena, memenangi kejuaraan domestik berganda pada musim 2001–02. Walaupun merampas semula gelaran liga pada musim 2003–04, Ajax ketinggalan lapan mata dibelakang seteru PSV dalam Eredivisie. Kemudiannya, mereka tersingkir daripada Piala UEFA selepas kalah Auxerre, 3–2 secara agregat. Koeman kemudiannya meletak jawatan pada 25 Februari 2005.

Benfica
Koeman bangkit semula daripada kekecewaan di Ajax pada bulan Februari 2005, mengambil jawatan pengurus bersama juara Portugal, Benfica selepas pemergian legenda Itali, Giovanni Trapattoni. Di Benfica, Koeman hanya memenangi Piala Super Portugal, pasukannya menduduki tempat ketiga liga (dibelakang Porto dan Sporting) dan tersingkir daripada Piala Portugal di peringkat suku akhir (kalah kepada Vitória de Guimarães). Disebabkan ini, serta tawaran daripada PSV, menyebabkan pengurus itu meninggalkan Benfica setahun sebelum kontrak berakhir, walaupun Benfica layak ke suku akhir Liga Juara-Juara.

PSV
Pada musim 2006–07, Koeman memegang jawatan ketua jurulatih PSV, sebagai pengganti kepada Guus Hiddink. PSV mendominasi separuh pertama liga, meletakkan pencabar AZ dan Ajax dengan jarak yang besar. PSV kemudiannya hampir pasti untuk menjadi juara sekali lagi. Walau bagaimanapun, PSV mengalami penurunan pada separuh kedua musim, disebabkan kecederaan pemain-pemain iaitu Jefferson Farfán, Alex dan Ibrahim Afellay, hanya mencatat 19 daripada kemungkinan 39 mata."PSV roept rampspoed over zich af". de Volkskrant (in Dutch). 23 April 2007. Retrieved 15 April 2013. AZ dan Ajax mendapat semula momentum mereka, bersaing rapat dengan ketiga-tiga pasukan terikat dengan 72 mata sebelum hari terakhir pertandingan. AZ bermain menentang Excelsior dalam perlawanan terakhir mereka, namum gagal meraih kemenangan. Ajax bermain menentang Willem II, tetapi gagal menjaringkan jumlah gol yang cukup; PSV menang 5–1 ke atas Vitesse Arnhem dan menjadi juara Eredivisie dengan kelebihan satu gol di atas Ajax.

Valencia
Pada 31 Oktober 2007, Koeman bersetuju untuk menjadi jurulatih baru Valencia selepas pemecatan Quique Flores, bermula 5 November 2007. Bersama Valencia, dia memenangi Piala Sepanyol 2007–08, pertandingan yang dimenanginya sebelum ini sebagai pemain Barcelona. Ini merupakan trofi Copa del Rey Valencia yang pertama sejak tahun 1999. Baki tempohnya di Valencia agak mengecewakan. Pasukan itu hanya menduduki tempat ke-15 dalam liga, dua mata di atas zon penyingkiran, juga berada di tangga terbawah dalam peringkat kumpulan Liga Juara-Juara. Kekalahan 5–1 kepada Athletic Bilbao membuktikan masa Koeman di Valencia sudah berakhir. Dia dipecat pada hari berikutnya, pada 21 April 2008.

AZ
Dia kemudiannya dilantik sebagai pengurus AZ pada 18 Mei 2009, selepas Louis van Gaal, yang memenangi Eredivisie 2008–09 bersama AZ, menyertai Bayern Munich. Pada 5 Disember 2009, AZ mengumumkan bahawa Koeman tidak lagi menjadi pengurus AZ, selepas kalah 7 daripada 16 perlawanan.

Feyenoord
Pada 21 Julai 2011, Koeman dilantik sebagai pengurus Feyenoord, menandatangani kontrak setahun bersama kelab Belanda itu sebagai pengganti kepada Mario Been. Dengan pelantikan itu, Koeman menjadi orang pertama untuk bermain dan menjadi ketua jurulatih ketiga-tiga – Ajax, PSV Eindhoven dan Feyenoord. Tambahan pula, dia menyempurnakan pencapaian ini mengikut urutan kelab yang disertai terlebih dahulu. Pada permulaan tahun 2012, ianya telah diumumkan bahawa kontraknya telah dilanjutkan. Pada bulan Februari 2014, Koeman mengumumkan bahawa dia akan meninggalkan jawatannya di Feyenoord pada akhir musim 2013-14 untuk mengejar cita-cita lain.

Southampton
Pada bulan Jun 2014, Koeman diumumkan sebagai pengganti pengurus Southampton, Mauricio Pochettino. Dia menandatangani perjanjian selama tiga tahun bersama kelab itu.

Dalam enam perlawanan pertama Liga Perdana Inggeris di kelab itu, Koeman berjaya mencatat empat kemenangan, satu seri dan satu kekalahan, meletakkan Southampton di tempat kedua liga. Mereka juga mencatatkan kemenangan ke atas Arsenal dalam pusingan ketiga Piala Liga dengan kemenangan 2−1 di Emirates.

Pada bulan Oktober 2014, Koeman menolak cadangan rakan sepasukan Ronald de Boer bahawa Koeman patut menjadi pengurus pasukan kebangsaan Belanda kerana prestasi buruk di bawah kendalian Guus Hiddink.

Prestasi Southampton pada bulan September membawa kepada Koeman dinamakan sebagai Pengurus Terbaik Bulanan Liga Perdana Inggeris untuk bulan September. Pada bulan Januari, dia dinamakan sebagai Pengurus Terbaik Bulanan buat kali kedua selepas membimbing Southampton kepada tiga kemenangan termasuk ke atas Manchester United dan Arsenal. Dia membimbing Southampton menduduki tempat ketujuh di dalam liga pada akhir musim.

Koeman dinamakan sebagai Pengurus Terbaik Bulanan Liga Perdana Inggeris buat kali ketiga pada bulan Januari 2016, dan membimbing Southampton menduduki tempat keenam di dalam liga dengan 63 mata.

Everton
Pada 14 Jun 2016, Koeman disahkan sebagai pengurus Everton dan menandatangani kontrak selama tiga tahun. Dalam musim pertamanya, Koeman membimbing Everton layak ke Liga Europa UEFA. Koeman dipecat oleh kelab pada 23 Oktober 2017 selepas pasukan tersebut jatuh ke zon penyingkiran selepas kekalahan 5–2 kepada Arsenal pada hari sebelumnya.

Kehidupan peribadi
Koeman berkahwin dengan Bartina Koeman pada tahun 1985. Mereka mempunyai tiga orang anak, dua anak lelaki (bernama Tim dan Ronald) dan seorang anak perempuan (bernama Debbie). Anaknya Ronald merupakan seorang pemain bola sepak profesional untuk Almere City FC dalam Eerste Divisie bermain sebagai penjaga gol.

Statistik
Ronald Koeman Eredivisie stats. ELF Voetbal. Retrieved 15 April 2013.
 Prestasi kelab Liga Piala Piala Super Benua Lain-lain Jumlah Musim  Kelab  Divisyen Kmncln  Gol Kmncln  Gol Kmncln  Gol Kmncln  Gol Kmncln  Gol Kmncln  Gol Belanda Liga Piala KNVB Piala Super Eropah Lain-lainTermasuk Piala Super Eropah 1988 (2 perlawanan) dan Piala Antara Benua 1988 (1 perlawanan, 1 gol). Jumlah1980–81GroningenEredivisie24432–––2761981–82331410–––34151982–83331440–––37141983–84Ajax32742–20–3891984–8530921–43–36131985–8632761–20–4081986–87PSV341633–20–39191987–88322164–81–46261988-89321461–42314518 Sepanyol Liga Copa del Rey Supercopa Eropah Lain-lainTermasuk Piala Super Eropah 1989, Piala Super Eropah 1992 dan Piala Antara Benua 1992 (1 perlawanan). Jumlah1989–90FC BarcelonaLa Liga361474–411048191990-91216420074–32121991–9235162010111–49171992–9333113010303043111993–9435112010128–50191994–95329101081–4210 Belanda Liga Piala KNVB Piala Super Eropah Lain-lain Jumlah1995–96FeyenoordEredivisie3110311073–42141996–9730920–50–379 Jumlah Belanda34312640151034931421151 Sepanyol192671964045154026488 Jumlah karier535193592150792471685239

 Pasukan kebangsaan Belanda TahunKmnclnGol19836119841019851019866019877219881011989831990931991401992120199352199492Jumlah7814

Gol antarabangsa
Gol untuk BelandaRonald Koeman. EU-Football.info. Retrieved 15 April 2013. #  Tarikh  Venue  Lawan  Skor  Keputusan  Pertandingan 1  7 September 1983  Oosterpark Stadion, Groningen, Belanda    1–0  3–0  Kelayakan Euro 1984 2  9 Disember 1987  Stadion De Meer, Amsterdam, Belanda    3–0  4–0  Kelayakan Euro 1988 3  16 Disember 1987  Stadium Diagoras, Rhodes, Greece    0–1  0–3  Kelayakan Euro 1988  4  21 Jun 1988  Volksparkstadion, Hamburg, Jerman Barat    1–1  1–2  UEFA Euro 1988  5  22 Mac 1989  Philips Stadion, Eindhoven, Belanda    2–0  2–0  Persahabatan 6  6 September 1989  Olympisch Stadion, Amsterdam, Belanda    1–0  2–2  Persahabatan 7  15 November 1989  De Kuip, Rotterdam, Belanda    3–0  3–0  Kelayakan Piala Dunia FIFA 1990 8  28 Mac 1990  Stadium Republikan, Kiev, Ukraine    1–1  2–1  Persahabatan 9  30 Mei 1990  Praterstadion, Vienna, Austria    3–1  3–2  Persahabatan 10  24 Jun 1990   San Siro, Milan, Itali    2–1  2–1  Piala Dunia FIFA 1990 11  22 September 1993  Stadio Renato Dall'Ara, Bologna, Itali    0–7  0–7  Kelayakan Piala Dunia FIFA 1994 12  13 Oktober 1993  De Kuip, Rotterdam, Belanda    1–0  2–0  Kelayakan Piala Dunia FIFA 1994  13  19 Januari 1994   Stade Olympique El Menzah, Tunis, Tunisia    2–2  2–2  Persahabatan 14  1 Jun 1994  Philips Stadion, Eindhoven, Belanda    3–1  7–1  Persahabatan

Statistik pengurusan
PasukanDariKeRekodPMSKGJGB+/-Menang %Vitesse1 Januari 20002 Disember 2001Ajax3 Disember 200125 Februari 2005Benfica8 Jun 20058 Mei 2006PSV1 Julai 200631 Oktober 2007Valencia5 November 200721 April 2008AZ18 Mei 20095 Disember 2009Feyenoord21 Julai 201131 Mei 2014Southampton 16 Jun 201414 Jun 2016Everton14 Jun 201623 Oktober 2017
 Jumlah

Kejayaan

Pemain
Ajax
Eredivisie: 1984–85
Piala KNVB: 1985–86

PSV Eindhoven
Eredivisie: 1986–87, 1987–88, 1988–89
Piala KNVB: 1987–88, 1988–89
Piala Eropah: 1987–88

Barcelona
La Liga: 1990–91, 1991–92, 1992–93, 1993–94
Copa del Rey: 1989–90
Supercopa de España: 1991, 1992, 1994
Piala Eropah: 1991–92
Piala Super UEFA: 1992

Belanda
Nasazzi's Baton: 1985
Kejohanan Eropah UEFA: 1988

Pengurus
Ajax
Eredivisie: 2001–02, 2003–04
Piala KNVB: 2001–02
Johan Cruijff Shield: 2002

Benfica
Supertaça Cândido de Oliveira: 2005

PSV
Eredivisie: 2006–07

Valencia
Copa del Rey: 2007–08

AZ Alkmaar
Johan Cruijff Shield: 2009

Individu

Pemain
Pemain Bola Sepak Tahunan Belanda: 1987, 1988
Pasukan Pertandingan Kejohanan Eropah UEFA 1988
Penjaring terbanyak Liga Juara-Juara UEFA: 1993–94
UEFA Golden Jubilee Poll: #26

Pengurus
Anugerah Rinus Michels: 2011–12
Pengurus Bulanan Liga Perdana Inggeris: September 2014, Januari 2015

Nota

Rujukan

Pautan luar

Profil karier Ronald Koeman 
Gol sepakan percuma Koeman ketika perlawanan akhir Piala Eropah 1992 di YouTube

Category:Kelahiran 1963
Category:Orang hidup
Category:Pemain pertahanan (bola sepak)
Category:Pemain bola sepak Belanda
Category:Pengurus bola sepak Belanda
Kategori:Pemain Eredivisie
Kategori:Pemain La Liga
Category:Pemain FC Groningen
Category:Pemain Ajax Amsterdam
Category:Pemain PSV Eindhoven
Category:Pemain FC Barcelona
Category:Pemain Feyenoord
Category:Pemain Eredivisie
Category:Pemain La Liga
Category:Pengurus SBV Vitesse
Category:Pengurus Ajax Amsterdam
Category:Pengurus SL Benfica
Category:Pengurus PSV Eindhoven
Category:Pengurus Valencia CF
Category:Pengurus AZ Alkmaar
Category:Pengurus Feyenoord
Category:Pengurus Southampton F.C.
Category:Pengurus Everton F.C.
Kategori:Pengurus pasukan bola sepak kebangsaan Belanda
Kategori:Pengurus FC Barcelona
Category:Pengurus Eredivisie
Category:Pengurus Primeira Liga
Category:Pengurus La Liga
Category:Pengurus Liga Perdana Inggeris
Category:Pemain UEFA Euro 1988
Category:Pemain Piala Dunia FIFA 1990
Category:Pemain UEFA Euro 1992
Category:Pemain Piala Dunia FIFA 1994